H. H. Cofie-Crabbe

Hugh Horatio Cofie-Crabbe be Ghanaian politician wey people know say dem detain am together plus two cabinet ministers for de Kulungugu bomb attempt wey target Ghana ein political leader Kwame Nkrumah for 1962. As dem detain am, he be de executive secretary of Nkrumah ein Convention People's Party (CPP), den he be well-known party functionary across de country.

 Early life 
Na H. H. Cofie-Crabbe be a foundation student of Accra Academy. He get ein secondary education der from 1931 to 1936.

 Career 
Na Cofie-Crabbe be a member of de Accra Municipal Council. Insyd April 1957, he lost ein position on de council wen na ebe suspended by de central government. He sanso work as a sales assistant to a local trader.

Cofie-Crabbe cam be de Senior District Commissioner of Accra before na dem employ am as administrative secretary at de Convention's People's Party headquarters. Na dem appoint am executive secretary of de Convention People's Party on 1 May 1961, de same day Nkrumah assume office as de general secretary of de party. As executive secretary of de CPP, he enjoy de status of a minister. He accompany Nkrumah on foreign trips.

Cofie-Crabbe sanso serve on de first school board of de Nungua Secondary School (now Nungua Senior High School) from 1960 to 1962.

 Kulungugu Trial 
On 29 August 1962, dem carry Cofie-Crabbe go police detention plus two government ministers—Tawia Adamafio den Ako Adjei—and dem sack am from ein post for CPP headquarters. Dem charge am say ein get hand inside de grenade attack wey dem throw for President Kwame Nkrumah for Kulungugu. Dem carry am go trial under panel wey de Chief Justice Arku Korsah dey lead. Bernard da Rocha den Edward Moore be ein lawyers. During de trial, de party ein treasurer, A. Y. K. Djin, testify against am. Even though de judges find am not guilty, Nkrumah no satisfy plus de ruling, so he sack de judges, carry Cofie-Crabbe go back detention, den form new panel. Dis new panel come find am guilty den give am death sentence.

Insyd February 1965, Nkrumah commote de death sentence, turn am into 20 years imprisonment for all three accused. Later, on 13 May 1966, after Nkrumah ein government fall, de National Liberation Council (NLC) under General Joseph Ankrah revoke de 20-year sentence through decree, so dem free Cofie-Crabbe.

 References 
Category:Human
Category:Year of birth missing
Category:Ghanaians
Category:Convention People's Party (Ghana) politicians
Category:Alumni of de Accra Academy
Category:20th-century Ghanaian politicians